מחמד באקר אל-צדר ויסודי התחייה והמודרנזציה בשיעה 1946-1980

Rachel Kantz Feder

עבודה זו בוחנת את כתביו של האייתולה מחמד בקר אל-צדר , איש הדת השיעי האנטי-קומוניסטי הידוע בהתנגדותו למשטר הבעת׳ בעיראק. מאז הוצאתו להורג בשנת 1980, תלמידיו של אל-צדר, כמו גם שחקנים אחרים בזירה השיעית בעיראק, נלחמו על הסמכות לתרגם את עמדותיו בנושאים פוליטיים, דתיים, וחברתיים שונים. התחרות שהתנהלה סביב היכולת לעשות שימוש ברעיונותיו של אל-צדר ובמורשת הסימבולית שהותיר אחריו בעיראק שלאחר 2003 סתרה את הערך ההיסטורי שהיה לעבודותיו בתוך התחייה האסלאמית ומודרניזציה. כמו כן, הספרות המחקרית שנכתבה על פעילותו של אל-צדר השתמשה בפרדיגמה של פונדמנטליזם אסלאמי, והשמיטה תוך כך חלקים חשובים מהגותו האינטלקטואלית ומטרותיה. מחקר זה מציג נרטיב היסטורי אחר המתייחס להשפעתו של אל-צדר במעגלי שיח שעדיין לא נחקרו בעבר, תוך התחקות אחר התפקיד הסוציולוגי שמילא אל-צדר. למעשה, מחקר זה יוצא כנגד התיאור הפשטני של אל-צדר כפונדמנטליסט אסלאמי תוך חקירת המיזוג שאל-צדר ביצע בין מסורות פוליטיות ותרבותיות רבות. מחקר זה מסביר כיצד תפישת העולם האקלקטית של אל-צדר התכתבה עם רפורמיזם אסלאמי, מודרניות ערבית ופילוסופיה פוליטית, דה-קולוניאליזם, תהליכים שונים בזירה הלאומית העיראקית, תרבות מדעית-מודרנית ותחומי מודרנה חדשים כמו למשל צמיחת שדה המחקר של הפסיכולוגיה. לראשונה, מחקר זה חוקר את המחויבות המורכבת של אל-צדר למרכסיסזם והביטוי הפוליטי והחברתי שהיה לכך. תשומת לב מרכזית תינתן לאופן שבו לעיתים, אידאולוגיית השמאל השפיעה על אל-צדר להגן על המסורת השיעית, בעוד שפעמים אחרות ניכוס הרעיונות האידיאולוגיים הללו הובילו אותו לחרוג מהנורמות הפוליטיות והתפישתיות של האסלאם השיעי. אל-צדר מוצג באור חדש כמודרניסט אשר הושפע תפישות אסלאמיות-סוניות, עמדות ליברליות-מערביות, וטרמינולוגיה מרכסיסטית, ורצון לקדם מודרנה אסלאמית המעוגנת ברצונו החופשי של האדם, עקרונות של צדק חברתי וריבונות ההמון.